21/02/2020 | Administración LocalMunicipal
Ferrol
Recursos Humanos
Publicación do anuncio de aprobación definitiva do Regulamento da Mesa Xeral de Negociación

O día 28 de novembro de 2019 o Concello Pleno acordou aprobar inicialmente o Regulametno de Funcionamento da Mesa Xeral de Negociación do Concello de Ferrol. O citado acordo foi sometido a información pública mediante anuncio publicado no Boletín Oficial da Provincia nº 240 do 18 de decembro de 2019. Acordo no que se establecía un prazo para a presentación de alegacións que rematou o día 06/02/2020. No dito prazo non se presentaron alegacións. Polo exposto, procédese á publicación íntegra do seu texto: Constitúese a Mesa Xeral de Negociación do Persoal Funcionario e Laboral do Concello de Ferrol, que será competente para a determinación das condicións de traballo dos/as funcionarios/as e persoal laboral do seu ámbito, a través da negociación colectiva, coas organizacións sindicais designadas segundo o art.36.3 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto do Empregado Publico (TREBEP, en adiante) e mediante os procedementos establecidos ao efecto. Iso sen prexuizo do principio de liberdade de elección do ámbito de negociación colectiva do art.82.1 do ET que rexe para os/as empregados/as públicos con contrato laboral e a constitución da Mesa Xeral de Negociación de Funcionarios/as atendendo ao disposto no art.34.1 do TREBEP. No non definido neste Regulamento estarase ao disposto na Lei 40/2015, do 1 de outubro, de réxime xurídico do Sector Público, na Lei orgánica 11/1985, de 2 de agosto, de liberdade sindical e en toda aquela normativa estatal ou autonómica supletoria que sexa de aplicación.1.- O presente regulamento establece as normas de organización e funcionamento da Mesa Xeral de Negociación do Persoal Funcionario e Laboral do Concello de Ferrol, constituida conforme ao art.35 do TREBEP e do capítulo IV do Título III do mesmo texto legal.2.- Así mesmo regula o procedemento para a adopción de acordos e pactos, así como as restantes condicións formais de validez ou eficacia derivados destes, segundo o recollido na normativa citada. A Mesa Xeral de Negociación é o máximo órgano de negociación colectiva para a determinación das condicións de traballo do persoal funcionario e laboral do Concello de Ferrol, e é o órgano constituido nesta Administración para exercer as funcións e competencias que legalmente se lle atribúen.1.- Consonte co artigo, 37.1 do TREBEP serán especificamente obxecto de negociación no ámbito da Mesa Xeral de Negociación as seguintes materias: a) A aplicación do incremento das retribucións do persoal ao servizo das Administracións públicas que se estableza na Lei de Presupostos Xerais do Estado e da Comunidade Autónomas de Galicia. b) A determinación e aplicación das retribucións complementarias dos empregados/as públicos do Concello de Ferrol c) As normas que fixen os criterios xerais en materia de acceso, carrera, provisión, sistemas de clasificación de postos de traballo, e plans e instrumentos de planificación de recursos humáns, cando sexan aplicables ao conxunto de empregados/as públicos do Concello de Ferrol. d) As normas que fixen os criterios e mecanismos xerais en materia de evaluación do desempeño, cando sexan aplicables ao conxunto de empregados/as públicos do Concello de Ferrol. e) Os plans de previsión Social Complementaria. f) Os criterios xerais dos plans e fondos para a formación e a promoción interna. g) Os criterios xerais para a determinación de prestacións sociais e pensións de clases pasivas. h) As propostas sobre dereitos sindicais e de participación. i) Os criterios xerais de acción social. j) As que así se establezan na normativa de prevención de riscos laborais. k) As que afecten ás condicións de traballo e ás retribucións dos/as empregados/as públicos do Concello de Ferrol, cuia regulación esixa norma con rango de lei. l) Os criterios xerais sobre ofertas de emprego público, cando sexan aplicables ao conxunto de empregados/as públicos do Concello de Ferrol. m) As referidas ao calendario laboral, horarios, xornadas, vacacións, permisos, movilidade funcional e xeográfica así como aos criterios xerais sobre a planificación estratéxica dos recursos humáns, en todos aqueles aspectos que afecten ao conxunto de empregados/as públicos do Concello de Ferrol.2. As propostas sobre materias distintas as sinaladas que afecten aos empregados/as públicos do Concello de Ferrol e leven aparellado, directa ou indirectamente, incremento do gasto público en materia de costes de persoal e todo aquelo previsto na Disposición Adicional 7ª do TREBEP.3. A Mesa Xeral, en razón das súas competencias, poderá decidir que os Acordos ou Pactos sobre as materias recollidas nas letras b), c), d), k), l) y m) do parágrafo anterior, sexan obxecto de concreción na Mesa Xeral de Negociación, cando afecten a todos/as os/as empregados/as públicos do Concello de Ferrol e na Mesa Sectorial debidamente constituida cando afecten específicamentos aos funcionarios/as dun sector público concreto, ou ben na Mesa de Negociación do Convenio Colectivo do Persoal Laboral do Concello de Ferrol der ser o caso.4. Cando as consecuencias das decisións da Corporación Municipal, que afecten as súas potestades de organización afecten a funcionarios/as públicos ou ao persoal laboral, procederá a consulta ás organizacións sindicais que forman parte da MXN.5. A Corporación Municipal terá a obriga de informar ás organizacións sindicais de todos os movementos que afecten ao persoal do Concello.1.- A Mesa Xeral de Negociación (en diante MXN), ten unha composición paritaria, neste sentido, estarán lexitimados para estar presentes, por unha parte, os representantes da Administración Pública correspondente, e pola outra, as Organizacións Sindicais máis representativas a nivel estatal, as Organizacións Sindicais más representativas da Comunidade Autónoma de Galicia, así como os Sindicatos que obtiveran o 10 por 100 ou máis dos representantes nas eleccións para Delegados e Xuntas de Persoal e Comité de Empresa do Concello de Ferrol. a) Pleno: estará formado por todos os membros da MXN. Para o seu funcionamento poderá nomear comisións técnicas e/ou de traballo as cales dotará de atribucións e competencias específicas. Os vogais sindicais que formen parte do Pleno non serán en número superior a 15 e a súa distribución garantizará a presencia de aqueles que teñen dereito (representatividade) e de xeito proporcional.1.- Cada sindicato lexitimado ten dereito, como mínimo a 2 postos repartindose o resto en proporción a súa representatividade. O Pleno quedará validamente constituido coa asistencia da maioría absoluta dos membros da cada unha das partes que a compoñen.2.- A representación da Corporación e a representación das Organizacións Sindicais poderán delegarse. Os representantes das Organizacións Sindicais poderán delegar a asistencia á Mesa, noutro membro da Organización Sindical que a represente. A delegación faculta ao delegado para asistir ás reunións cos mesmos dereitos que o delegante. As delegacións deberán notificarse previamente á Mesa.3.- As partes negociadoras poderán contar coa asistencia as deliberacións dun asesor/a (cada un dos sindicatos), que intervirán con voz pero sen voto. En consecuencia co exposto con anterioridade, a Mesa Xeral de Negociación estará composta entón polos seguintes membros: Por parte do goberno municipal: a concelleira delegada titular da Área de Economía, Facenda e Patrimonio, Recursos Humanos, Emprego, Promoción Económica e Edusi ou calquera outro membro do goberno que estimen oportuno. Por parte da representación sindical: CIG: 5 representantes. CCOO: 4 representantes. CSIF: 4 representantes. UGT: 2 representantes. Ambas as dúas partes poderán levar asesores sendo un por cada representación sindical. E ata un máximo de 4 polo Goberno b) Presidencia: será o presidente da MXN o/a concelleiro/a competente en materia de función pública ou persoa en quen delegue e terá como funcións: -Convocar a MXN a iniciativa de seu ou a proposta de: · A Administración. · Por acordo da maioría da representación sindical, segundo establece o artigo 34.6 do TREBEP. As propostas poderán presentarse mediante correo electrónico dirixido ao funcionario/a que ostente a Secretaría da MXN ou ben en soporte papel no rexistro onde ten a súa sede a Mesa Xeral. - Moderar e dirixir os debates, especialmente outorgando o uso da palabra a quen o solicite e retirandoa nos seguintes supostos:  Facer uso da palabra sen ter sido outorgada.  Reproducir intervencións anteriores.  Calquera outro suposto que impida o normal desenvolvemento das sesións, sempre que esté xustificado e non se incorra en arbitrariedade.  Dar por concluido o punto da orde do día cando a cuestións esté suficientemente debatida.  Todas aquelas que o Pleno lle atribúa. c) Secretaría: a Secretaría da Mesa recae nun funcionario/-a da Corporación que contará coa asistencia técnica e xurídica dos Servizos da Corporación, e disporá de voz e sen voto. As súas competencias consistirán basicamente en:  Recoller por escrito o desenvolvemento das sesións en actas.  Redactar e tramitar as convocatorias.  Custodiar a documentación da MXN.  Recibir todo tipo de notificacións, recoller as excusas de asistencias, ou calquera outro escrito do que deba ter coñecemento cualquera das partes que formen a MXN.  Expedir as certificacións que lle sexan solicitadas.  Realizar as funcións de trámite e de soporte técnico necesario para o funcionamento da MXN. En caso de ausencia do secretario/-a, a Presidencia designará un/-ha funcionario/-a que cumpra os requisitos sinalados neste artigo para que o/a sustitúa provisionalmente. d) Grupos de traballo: a Mesa poderá formar no seu seo os grupos de traballo que considere convenientes. Estes crearanse para o estudo de temas puntuais e concretos por iniciativa do Presidente ou por petición da maioría simple dos membros que integran a mesa. Os grupos de traballo estarán integrados por tres representantes por sindicato, incluídos os/as asesores/as, e o seu réxime de reunión acordarase polos membros do propio grupo. As propostas elevaranse á Mesa Xeral. Os grupos de traballo deixarán de existir unha vez rematada a tarefa para a que se crearon.1. As reunións da MXN realizaranse dentro da xornada de traballo e o seu tempo considerarase a todos os efectos como tempo de traballo efectivo, retribuido.2. A MXN deberá reunirse alomenos 1 vez ao mes agás no mes de agosto por período vacacional. As reunións serán o terceiro mércores de cada mes ás 11:00 horas.3. As convocatorias, agás cando sexan acordadas ou fixadas ao término de cada sesión, realizaranse cunha antelación mínima de 5 días hábiles, debendo neste caso ser formuladas por correo electrónico. En caso de notoria urxencia poderanse reducir os prazos a dous días hábiles. Deberá achegarse toda a documentación necesaria xunto coa correspondente convocatoria.1.- A orde do día das reunións será fixado polo/a presidente/a da Mesa.2.- Cando no transcurso da sesión se observe que a acumulación de asuntos é considerable e se prevea a imposibilidade de tratar todos eles, a Mesa, mediante acordo da Administración e, alomenos, a metade das organizacións sindicais lexitimadas para estar presentes na Mesa, determinará a orde na que deberán ser debatidos, quedando incluidos na orde do día da seguinte reunión ou sesión os temas non tratados. Neste caso, a data da convocatoria da vindeira reunión da Mesa quedará fixada ao remate da sesión, non pudendo transcorrer máis dun mes para a realización da mesma.3.- Iniciada unha sesión, para que un asunto poda ser incluído na orde do día pola vía de urxencia necesitarase o acordo da Administración, e alomenos, da metade das organizacións sindicais lexitimadas para estar presentes na Mesa Xeral.1. De cada sesión ou reunión que realice a Mesa levantarse a correspondente acta, que conterá unha relación sucinta de materias debatidas, con indicación de asistentes, circunstancias de lugar e tempo, e demais incidencias que procedan.2. Cando un membro da Mesa Xeral quera facer constar nun acta unha intervención literal, entregará ao secretario/a o texto escrito que recolla exacta e fielmente o contido da súa intervención.3. As actas serán confeccionadas polo secretario/a e unha vez aprobadas, deberán ser asinadas, además de por este/a, polo presidente/a, e polo/a voceiro/a de cada unha das organizacións sindicais lexitimadas para estar presentes na Mesa Xeral.4. A acta de cada sesión enviarase xunto coa convocatoria da seguinte ao obxecto do seu debate e aprobación. As propostas de modificación das actas poderán ser entregadas pola representación sindical ata as 10.00 horas do día anterior á reunión da Mesa.5. As actas nunca poden ser declaradas segredas.6. A cada acta se unirá un anexo no que se reflictan os acordos acadados. Para a validez dos acordos requirirase polo menos a maioría das dúas partes negociadoras, ao fin de conformar unha unidade de voto por cada unha das partes, sindical e política. Para conformar a unidade de voto da parte da representación sindical seguirase o sistema do voto ponderado, de xeito que se traslade a mesma proporcionalidade que a obtenida nas eleccións sindicais correspondentes. O Goberno Municipal comprométese a aplicar os acordos acadados na Mesa Xeral de Negociación e nos prazos que para cada un deles se sinale. Asímesmo estes acordos deberán constar en documento independiente. Este Regulamento ten carácter supletorio en todas aquelas Mesas de Negociación que carezan de Regulamento de seu, agás no que se refire ás materias obxecto de negociación e a composición das Mesas. Neste último caso estarán compostas por dous vogais titulares e un asesor de cada unha das organizacións sindicais lexitimadas para estar presente nela. Derógase o Protocolo de Actuación da Mesa Xeral de Negociación vixente. Este Regulamento entrará en vigor ao seguinte día da súa publicación no BOP.” Contra o citado acordo poderase interpoñer recurso contencioso-administrativo perante a Sala correspondente do Tribunal Superior de Xustiza de Galicia no prazo de dous meses a contar dende o día seguinte ao da publicación no BOP (Arts.46 da Lei da Xurisdicción Contencioso Administrativa e 52 da Lei Reguladora de Bases do Réxime Local). Poderá utilizarse calquera outro recurso que se estime conveniente. O que se fai público para xeral coñecemento. Na Casa do Concello de Ferrol, 14 de febreiro de 2020 O alcalde Angel Manuel Mato Escalona